paragraph_text: Grad su 1634. osnovali Nizozemci koji su otok preoteli Španjolcima. Prvotno je naseljen De Punt (danas Punda), gdje je 1635. godine podignuta tvrđava Amsterdam. Otrabanda (papiamento: "druga strana") je nastala 1707. godine i danas je kulturno središte grada. Centar grada je ispunjen kolonijalnom arhitekturom nizozemskog stila s posebno lijepom ulaznom lukom koji je 1997. godine postao UNESCO-ova svjetska baština kao "primjer organskog rasta multikulturalne zajednice kroz tri stoljeća pri čemu je sačuvan visok stupanj značajnih elemenata mnogih utjecaja (nizozemski, portugalski, španjolski) koji su je oblikovali".